b"\n_START_ARTICLE_\n\xc5\xa0ratasvyd\xc5\xbeio ginklai\n_START_PARAGRAPH_\n\xc5\xa0ratasvyd\xc5\xbeio ginklai, airsoft ginklai\xc2\xa0\xe2\x80\x93 pramoginiai pneumatiniai \xc5\xa1aunamieji ginklai, i\xc5\xa1vaizda labai pana\xc5\xa1\xc5\xabs \xc4\xaf tikrus \xc5\xa1aunam\xc5\xb3j\xc5\xb3 ginkl\xc5\xb3 modelius ir \xc5\xa1audantys 6\xc2\xa0mm skersmens lengvais plastikiniais rutuliukais (BB) (kinetin\xc4\x97 energija nevir\xc5\xa1ija 6 J). Pataik\xc4\x99 rutuliukai gali pakenkti tik pataik\xc4\x99 \xc4\xaf akis, nuo ko apsaugo priglud\xc4\x99 apsauginiai akiniai.\n_START_SECTION_\nIstorija\n_START_PARAGRAPH_\nXX a. 8-\xc4\x85j\xc4\xaf de\xc5\xa1imtmet\xc4\xaf Japonijoje buvo nelegalu tur\xc4\x97ti \xc5\xa1aunamuosius ginklus, ta\xc4\x8diau buvo didelis dom\xc4\x97jimasis jais. Gamintojai, jausdami didel\xc4\x99 potenciali\xc4\x85 rink\xc4\x85, \xc4\x97m\xc4\x97 gaminti realisti\xc5\xa1kai atrodan\xc4\x8dius spyruoklinius ginklus, kurie \xc5\xa1aud\xc4\x97 keli\xc5\xb3 kalibr\xc5\xb3 guminiais ar plastikiniais rutuliukais. V\xc4\x97liau \xc5\xa1ratasvyd\xc5\xbeio kulkeli\xc5\xb3 kalibras standartizavosi kaip 6 ir 8\xc2\xa0mm. Pirmuosius spyruoklinius \xc5\xa1ratasvyd\xc5\xbeio ginklus v\xc4\x97liau \xc4\x97m\xc4\x97 keisti galingesni dujiniai ginklai. 10-ojo de\xc5\xa1imtme\xc4\x8dio viduryje \xc5\xa1is pom\xc4\x97gis persikraust\xc4\x97 \xc4\xaf \xc5\xa0iaur\xc4\x97s Amerik\xc4\x85. _NEWLINE_Ma\xc5\xbeos galios spyruoklinius ginklus keit\xc4\x97 klasikiniai \xc5\xa1ratasvyd\xc5\xbeio ginklai. Japonija tuomet patyr\xc4\x97 ekonomin\xc4\xaf nuosmuk\xc4\xaf, o dujinius \xc5\xa1ratasvyd\xc5\xbeio ginklus \xc4\x97m\xc4\x97 keisti automatiniai elektriniai ginklai (angl. AEG, i\xc5\xa1 automatic electric gun)._NEWLINE__NEWLINE_Daug sen\xc5\xb3j\xc5\xb3 \xc5\xa1ratasvyd\xc5\xbeio ginkl\xc5\xb3 gamintoj\xc5\xb3 dingo, i\xc5\xa1liko kompanija Tokyo Marui, kuri suk\xc5\xabr\xc4\x97 AEG. \xc5\xa0i kompanija patobulino vadinam\xc4\x85j\xc4\x85 Hop up sistem\xc4\x85, d\xc4\x97l ko padid\xc4\x97jo ginkl\xc5\xb3 taiklumas ir \xc5\xa1\xc5\xabvio tolis. Po 2000\xc2\xa0m. rinkoje pasirod\xc4\x97 Honkongo kompanija Classic Army, kuri palaipsniui \xc4\x97m\xc4\x97 tobulinti savo gaminamus \xc5\xa1ratasvyd\xc5\xbeio ginklus, kol \xc5\xa1ie \xc4\x97m\xc4\x97 konkuruoti su Tokyo Marui gaminiais. O dar po keleto met\xc5\xb3 rink\xc4\x85 u\xc5\xbepl\xc5\xabdo gausios Kinijos kompanijos, paleidusios \xc4\xaf rink\xc4\x85 pigius ginklus, u\xc5\xbe\xc4\x97musius pig\xc5\xb3j\xc4\xaf rinkos segment\xc4\x85.\n_START_SECTION_\nSpyruokliniai ginklai\n_START_PARAGRAPH_\nSpyruokliniai Airsoft ginklai yra viena\xc5\xa1\xc5\xabviai. Juose spyruokl\xc4\x97s sukaupta potencin\xc4\x97 energija naudojama suspausti or\xc4\x85, o \xc5\xa1is i\xc5\xa1svied\xc5\xbeia rutuliuk\xc4\x85 pro vamzd\xc4\xaf._NEWLINE__NEWLINE_Prie\xc5\xa1 kiekvien\xc4\x85 \xc5\xa1\xc5\xabv\xc4\xaf tok\xc4\xaf ginkl\xc4\x85 tenka u\xc5\xbetaisyti\xc2\xa0\xe2\x80\x93 u\xc5\xbevesti jo spyruokl\xc4\x99. Taip daroma atitraukiant pistoleto vamzd\xc5\xbeio gaubt\xc4\x85, \xc5\xa1autuvo spynos svirtel\xc4\x99 ar vin\xc4\x8desterio tipo \xc5\xa1ratinio \xc5\xa1autuvo ranken\xc4\x85. D\xc4\x97l tokio u\xc5\xbetaisymo b\xc5\xabdo spyruokliniai ginklai neb\xc5\xabna savitaisiai ar automatiniai. Paprastai spyruokliniai Airsoft ginklai yra ma\xc5\xbeiau galingi, negu dujiniai ar elektriniai. I\xc5\xa1imtis\xc2\xa0\xe2\x80\x93 kai kurie \xc5\xa1ratiniai ar snaiperiniai Airsoft \xc5\xa1autuvai, kurie gali b\xc5\xabti labai galingi._NEWLINE_Daugelis elektrini\xc5\xb3 Airsoft ginkl\xc5\xb3 irgi naudoja spyruokles rutuliuk\xc5\xb3 i\xc5\xa1sviedimui, ta\xc4\x8diau jie n\xc4\x97ra vadinami spyruokliniais, nes elektriniai ginklai energij\xc4\x85 iki \xc5\xa1\xc5\xabvio \xe2\x80\x9elaiko\xe2\x80\x9c elektriniame pavidale, o ne spyruokl\xc4\x97je._NEWLINE__NEWLINE_Pigieji spyruokliniai ginklai b\xc5\xabna \xc5\xbeymiai pigesni u\xc5\xbe pigiausius elektrinius ginklus, nes yra gerokai paprastesni\xc2\xa0\xe2\x80\x93 neturi elektrini\xc5\xb3 komponent\xc5\xb3 (spyruokli\xc5\xb3 s\xc4\x85rankos, elektros variklio, akumuliatoriaus ir jo kroviklio), tod\xc4\x97l labiausiai prieinami. Spyruokliniai ginklai ma\xc5\xbeiau tinka var\xc5\xbeyboms, nes tiek artimesniuose, tiek tolimesniuose susi\xc5\xa1audymuose jiems tr\xc5\xabksta \xc5\xa1audymo spartos, o didesniuose nuotoliuose jiems tr\xc5\xabksta galios ir taiklumo._NEWLINE_I\xc5\xa1imtis yra brang\xc5\xabs spyruokliniai Airsoft \xc5\xa1autuvai, paprastai skirti naudoti kaip snaiperiniai taiklumo rungtyse. Jais i\xc5\xa1\xc5\xa1auti rutuliukai turi pakankamai didel\xc4\xaf pradin\xc4\xaf greit\xc4\xaf._NEWLINE__NEWLINE_Artimose kautyn\xc4\x97se kartais naudojami \xe2\x80\x9epompiniai\xe2\x80\x9c \xc5\xa1ratiniai. \xc5\xa0altu oru spyruokliniai pistoletai yra patikimesni u\xc5\xbe dujinius bei elektrinius ginklus, kadangi tiek suspaustas dujas, tiek akumuliatorius veikia \xc5\xa1altis._NEWLINE_Vienas spyruoklini\xc5\xb3 Airsoft ginkl\xc5\xb3 privalumas yra tai, kad jiems nereikia i\xc5\xa1orini\xc5\xb3 energijos \xc5\xa1altini\xc5\xb3\xc2\xa0\xe2\x80\x93 nei elektros, nei suspaust\xc5\xb3 duj\xc5\xb3. D\xc4\x97l to dalis Airsoft ginkl\xc5\xb3 m\xc4\x97g\xc4\x97j\xc5\xb3 labiaui vertina spyruoklinius ginklus. Spyruokliniai ginklai ma\xc5\xbeiau bijo dr\xc4\x97gm\xc4\x97s, negu elektriniai ginklai, kurie nuo dr\xc4\x97gm\xc4\x97s gali sugesti._NEWLINE_Kitas spyruoklini\xc5\xb3 Airsoft ginkl\xc5\xb3 privalumas yra ma\xc5\xbea kaina. Elektriniai Airsoft ginklai kainuoja nuo 200 iki 5000 lit\xc5\xb3, auk\xc5\xa1tos klas\xc4\x97s dujiniai pistoletai\xc2\xa0\xe2\x80\x93 nuo 200 iki 600 lit\xc5\xb3. Be to, jiems reikia papildom\xc5\xb3 pried\xc5\xb3\xc2\xa0\xe2\x80\x93 duj\xc5\xb3, akumuliatori\xc5\xb3. Spyruoklini\xc5\xb3 ginkl\xc5\xb3 kainos paprastai nevir\xc5\xa1ija 150 lit\xc5\xb3 (i\xc5\xa1imtis\xc2\xa0\xe2\x80\x93 brangieji snaiperiniai \xc5\xa1autuvai, kainuojantys 270\xe2\x80\x931000 lit\xc5\xb3)._NEWLINE__NEWLINE_Daugelio pradedan\xc4\x8di\xc5\xb3 Airsoft \xc5\xbeaid\xc4\x97j\xc5\xb3 pirmaisiais ginklais b\xc5\xabna spyruokliniai pistoletai, kainuojantys 30\xe2\x80\x93100 lit\xc5\xb3. Prakti\xc5\xa1kai visi Airsoft \xc5\xbeaid\xc4\x97jai turi ar yra tur\xc4\x97j\xc4\x99 spyruoklini\xc5\xb3 ginkl\xc5\xb3, kuriuos naudojo \xc5\xbeaidimuose ar \xc4\xafsigijo kaip reto ginklo, gaminamo tik spyruokliniame variante, kopij\xc4\x85.\n_START_SECTION_\nHibridiniai ginklai\n_START_PARAGRAPH_\nHibridiniais Airsoft ginklais vadina AEG variant\xc4\x85, atsiradus\xc4\xaf 2006\xc2\xa0m. vasar\xc4\x85. Tai AEG ginklai. turintys vien\xc4\x85 tikrovi\xc5\xa1kumo element\xc4\x85. J\xc5\xb3 d\xc4\x97tuv\xc4\x97s u\xc5\xbetaisomos \xc5\xa1oviniais, kurie turi po vien\xc4\x85 plastikin\xc4\xaf rutuliuk\xc4\x85. Tokie \xc5\xa1oviniai paprastai turi raudonas vir\xc5\xa1\xc5\xabn\xc4\x97les, tuo jie primena \xc5\xbeaislinius ginklus, kurie vamzd\xc5\xbei\xc5\xb3 \xc5\xbeiotys pa\xc5\xbeymimos raudono plastiko antgaliais._NEWLINE__NEWLINE_Hibridiniai Airsoft ginklai yra elektra varomi, turi visi\xc5\xa1k\xc4\x85 spynos atatrankos sistem\xc4\x85, o kiekvieno \xc5\xa1\xc5\xabvio metu sunaudojamas vienas \xc5\xa1ovinys (i\xc5\xa1\xc5\xa1aunamas rutuliukas, i\xc5\xa1metama i\xc5\xa1\xc5\xa1auta t\xc5\xabtel\xc4\x97, girdimas \xc5\xa1\xc5\xabvio garsas ir i\xc5\xa1 vamzd\xc5\xbeio i\xc5\xa1metamas \xc5\xa1\xc5\xabvio d\xc5\xabmelis.\n_START_SECTION_\nElektriniai atatrankiniai ginklai\n_START_PARAGRAPH_\nElektriniai atatrankiniai ginklai (angl. Electric Blow Backs; EBB)\xc2\xa0\xe2\x80\x93 pig\xc5\xabs elektriniai Airsoft ginklai, kurie savo i\xc5\xa1vaizda da\xc5\xbeniausiai b\xc5\xabna neatskiriami nuo tikr\xc5\xb3j\xc5\xb3 \xc5\xa1aunam\xc5\xb3j\xc5\xb3 ginkl\xc5\xb3. \xc5\xa0ie ginklai da\xc5\xbeniausiai varomi 4 AA ar AAA element\xc5\xb3, j\xc5\xb3 pradinis \xc5\xa1rat\xc5\xb3 greitis ma\xc5\xbeas. \xc5\xa0\xc5\xabvio metu spyna atmetama atgal kaip tikro pistoleto \xc5\xa1\xc5\xabvio metu. Tuo jie primena dujinius GBB (Gas Blow Back 'dujinius atatrankinis') pistoletus."